Den Vest-Sjællandske Avis, 1841-11-23
Udenlandske Efterretninger. Spanien. Den 3die Novbr. kom General var Halen til Molins deel Rey, og hans Tropper besatte Landsbyerne i Omegnen. Juntaen i Barcelona har udstedt et Decret, hvorved der sættes en Priis af 5000 Ducater paa den berygtede Canonicus Tristanis Hoved, som man betegner som Chef for den Bande, der anholdt de to Deputerede, der bleve afsendte fra Juntaen til van Halen. Ved et andet Decret ophæves Personalskatten; et tredie opfordre alle Jndivider, som have Kjeldere under deres Bygninger, til at lade samme lukke i en Tid af 15 Dage under Straf af 100 Ducater, da Anførerne i Øvre Catalonien fornemmelig kunde finde Leilighed til at undvige formedelst disse Kieldere. - Trøds en levende Opposition fra Folkets Side, traadte, da Befalingen kom til Valencia om at opløse Juntaen, den derværende Nationalgarde sammen i al Hast og fortsatte Demoleringen af Fortet. Flere Petitioner bleve tilsendte Ayuntamientoen, iblandt andre ogsaa en om at lade den forrige Gouverneur i Morella, Don Pedro den Grusomme, skyde, og virkeligen blev han ogsaa skudt den 4de Novbr. - Folket i Arcos ved Cadix har gjort Oprør i Anledning af en Jordfordeling, og oprettet Barricader i Staden. Fra Beres og Cadix ere nogle Regimenter sendte derhen. – Et troværdigt Brev fra Perpignan melder, at den Franske Regjering har sendt nogle Regimenter til Grændsen og det med Hensyn til Sagernes Stilling i Barcelona Moniteur Parisien melder fra Bayonne, at Partiegængeren Leguina er paagreben og skudt paa Zurbanos befaling. – Brigaderen Pezuela, en af Cheferne for Bevægelsen i Madrid den 7de Octbr., er undkommet til Portugal. – Man forsikkrer, at Stads raadet i Vittoria har protesteret imod den Staden paalagte Contribution af 2 Mill. Realer. – Fra Madrid meldes, at den lille Promenade paa Prado, bekjendt under Navn af Pariser-Promenaden, er forsvunden; den er bleven ødelagt af revolutionairt Had imod Aristokratiet, som der pleiede at tage sine Spadseretoure, eller maaskee snarere af Had til det Navn, den bar. - Fra Bilbao skrives, at Zurbano har ladet en Person ved Navn Vial skyde; hans Forbrydelse bestod deri, at han i et Kaffehuus havde dadlet hiin Officeers Fremgangsmaade. Vial fik kun en halv Time til at berede sig til Døden. - J Palencia have de paa Veien arbeidende Slaver gjort Oprør og sønderbrudt deres Lænker; 19 af dem undkom Frankrig Paa en Begjering fra Barbes's Svoger og Søster have flere Advocater protesteret imod den Behandling, som vises imod de politiske Fanger i Mont St. Michel. – J Toulouse ere 3 Oppositionscandidater valgte til Medlemmer af Municipalraadet. Bladet France skriver: Man siger, at Ministeriet har besluttet, saasnart Municipalvalgene ere endte, at opløse det nye Municipalconseil. Paa denne Maade haaber det at vinde tre Maaneder, og skulle Valgene atter være imod Regjeringen, saa vil det straffe Toulouse dermed, at Staden berøves sit akademiske Facultet og kun beholder Garnisonen og Artilleriet. – Jfølge Moniteur Parisien venter man i Toulon to Fregatter fra Brest med 600 Søfolk for Linieskibene i Flaaden i Middelhavet. – Dampbaaden Papiin er afgaaet fra Toulon til Barcelona. Actstykkerne i Quenissets Proces ere nu trykte; de udgjøre et Foliobind af 800 Sider. Pairs retten træder sammen den 15de November. - General O'Donnell er med sin Gemalinde ankommet til Orleans.